cyanic-selkie/wikianc huggingface dataset:
ლუიზ ანრიეტა დე ბურბონი
გარდაცვალება
ლუიზ ანრიეტა გარდაიცვალა 1759 წლის 9 თებერვალს, 32 წლის ასაკში. ამ დროს მისი ვაჟი თერთმეტის, ხოლო ქალიშვილი ცხრა წლის იყო. მისი გარდაცვალების შემდეგ, მისმა ქმარმა უამრავი საყვარელი გაიჩინა, რომელთაგან ერთ-ერთი, კერძოდ კი მადამ დე მონტესონი ცოლადაც შეირთო.
ლიტერატურა
კატეგორია:დაბადებული 20 ივნისი კატეგორია:დაბადებული 1726 კატეგორია:გარდაცვლილი 9 თებერვალი კატეგორია:გარდაცვლილი 1759 კატეგორია:ბურბონები კატეგორია:ორლეანის ჰერცოგინიები
ჰირჟაუკა
ჰირჟაუკა (Hîrjauca) — სოფელი მოლდოვაში, კელერაშის რაიონში. მდებარეობს ზღვის დონიდან 159 მეტრზე. 2004 წლის მონაცემებით, მოსახლეობა 747 ადამიანს შეადგენდა.
რესურსები ინტერნეტში
კატეგორია:კელერაშის რაიონის სოფლები
კოპაძეების ეკლესია
კოპაძეების ეკლესია — არქიტექტურული ძეგლი მდებარეობს დუშეთის მუნიციპალიტეტის სოფელ ბურსაჭირის ზემო ნაწილში, კოპაძეების უბანში. თარიღდება გვიანდელი შუა საუკუნეებით.
ეკლესია დარბაზულია. ნაგებია სხვადასხვა ზომის ნატეხი ქვით, წყობა ირეგულარულია. შენობის გარეთა კუთხეებში ჩართულია შირიმის კვადრები. ოთხკუთხა შესასვლელი დასავლეთ კედელშია. ეკლესიის ცილინდრული კამარა. სამხრეთ და ჩრდილოეთ კედლების უმეტესი ნაწილი დანგრეულია. აღმოსავლეთით, ნახევარწრიული აფსიდის ღერძზე, გაჭრილია დაბალი სარკმელი, რომლის ორივე მხარეს ღრმა და განიერი სწორკუთხა ნიშებია. კონქის ნახევარწრიული თაღი ეყრდნობა შირიმის ქვის იმპოსტებს. ეკლესია შიგნით და გარეთ შელესილია. გადახურული ყოფილა კრამიტით.
ლიტერატურა
კატეგორია:დუშეთის მუნიციპალიტეტის ტაძრები
ლებადე
ლებადე (Ləbbadə) — აზერბაიჯანელი ქალების ეროვნული თავსაბურავი.
ლებადე არის ქალთა მოკლე ზედა მხრის ტანსაცმელი. მას ძირითადად აბრეშუმისგან კერავდნენ. საყელო იყო ნაქარგი დახვეწილი ლენტები.
საყელო იყო ღია, წელის ნაწილში მოთავსებული ლენტებით. ოდნავ ქვედა წელზე უფრო წვრილდებოდა. „ლებადეს“ სახელური იყო მოკლე, ჩვეულებრივ იდაყვამდე.
სქოლიო
კატეგორია:აზერბაიჯანული კულტურა
დუას-ესტრადასი
რესურსები ინტერნეტში
კატეგორია:პარაიბის შტატის მუნიციპალიტეტები
ვაიმარერ-ლანდის რაიონი
ვაიმარის რაიონი (Landkreis Weimarer Land) — რაიონი გერმანიაში. რაიონის ცენტრი — ქალაქი აპოლდა. რაიონი შედის თიურინგიის ფედერალურ მხარეში. იკავებს 803,03 კვ. კმ. ფართობს. მოსახლეობა შეადგენს 88 507 ადამიანს. მოსახლეობის სიმჭიდროვე — 110 ადამიანი/კვ.კმ-ზე. რაიონის ოფიციალური კოდი — 16 0 71.
რესურსები ინტერნეტში
კატეგორია:თიურინგიის რაიონები
ვალიიბონა
ვალიიბონა (Vallibona) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ლოს-პუერტოსის კომარკის შემადგენლობაში. ფართობი — 91,4 კმ². მოსახლეობა — 66 კაცი (2020 წ.).
სქოლიო
კატეგორია:კასტელიონის მუნიციპალიტეტები
გიგა ჭიკაძე
გიგა ჭიკაძე (დ. 25 აგვისტო, 1988, თბილისი) — ქართველი კიკბოქსიორი და შერეული საბრძოლო ხელოვნების (MMA) მებრძოლი, რომელიც ამჟამად იბრძვის აბსოლუტურ საბრძოლო ჩემპიონატში (UFC). კიკბოქსინგში ჩატარებული 44 შეხვედრიდან მოგებული აქვს 38 (მათ შორის 22 ნოკაუტით).
პირადი ცხოვრება
ჭიკაძემ განაცხადა, რომ მან დაამთავრა კოლეჯი, ბიზნესმენეჯმენტის სპეციალობით.
რესურსები ინტერნეტში
კატეგორია:დაბადებული 10 იანვარი კატეგორია:დაბადებული 1991 კატეგორია:ქართველი შერეული საბრძოლო ხელოვნების მებრძოლები კატეგორია:თბილისში დაბადებულები
ირაკლი ყანდაშვილი
ირაკლი ყანდაშვილი (დ. 7 ივნისი, 1984, თბილისი) — ქართველი იურისტი, სამართლის დოქტორი (2018), პროფესორი (2020), 2013 წლიდან სსიპ „საქართველოს ადვოკატთა ასოციაციის“ აღმასრულებელი საბჭოს წევრი. 2019 წლის 14 დეკემბერს არჩეულ იქნა სსიპ „საქართველოს მედიატორთა ასოციაციის“ პირველ თავმჯდომარედ.
ბიოგრაფია
ირაკლი ყანდაშვილი დაიბადა 1984 წლის 7 ივნისს, თბილისში. 2006 წელს დაამთავრა თბილისის სახელმწიფო უნივერსიტეტის იურიდიული ფაკულტეტი; 2015 წელს წარჩინებით დაამთავრა ჩიკაგო-კენტის სამართლის სკოლა (აშშ, ჩიკაგო, LLM). 2018 წელს მიენიჭა სამართლის დოქტორის აკადემიური ხარისხი (თბილისის სახელმწიფო უნივერსიტეტი), პროფესორი (2020). სადისერტაციო თემა - „საქართველოში მედიაციის მაგალითზე დავის ალტერნატიული გადაწყვეტის სასამართლო და არა სასამართლო ფორმები“, დაიცვა 2018 წელს ივანე ჯავახიშვილის სახელობის თბილისის სახელმწიფო უნივერსიტეტში.
ირაკლი ყანდაშვილი 2004 წლიდან იწყებს საადვოკატო პრაქტიკას; 2007-2011 წლებში თბილისის სახელმწიფო უნივერსიტეტის იურიდიული ფაკულტეტის ასისტენტ-პროფესორია კერძო სამართლის მიმართულებით; 2008 წლიდან გაეროს ადამიანის უფლებათა უმაღლესი კომისრის ოფისის წარმომადგენლობის ექსპერტი ადამიანის უფლებებში; 2007 წელს - ამერიკული და საერთაშორისო სამართლის აკადემიის კურსდამთავრებული და აღმასრულებელი მდივანი (დალასი, ტეხასი); 2008 წ - გერმანიის ადვოკატთა ასოციაციის სტაჟიორი (ბერლინი, ბრიუსელი); 2008-2009 წლებში ამერიკის იურისტთა ასოციაციის ლიცენზირებული ტრენერი სასამართლო უნარ-ჩვევებში;
2008-2010 წლებში იურიდიული კომპანია „ანდრონიკაშვილი, საქსენ-ალტენბურგი, ბარამიძე და პარტნიორების“ მმართველი პარტნიორი; 2009-2013 წლებში საქართველოს უნივერსიტეტის, კავკასიის საერთაშორისო უნივერსიტეტის და ილიას სახელმწიფო უნივერსიტეტის მიწვეული ლექტორი კერძო სამართლის მიმართულებით; 2010-2011 წლებში სამოქალაქო საქმეთა მუდმივმოქმედი არბიტრაჟის არბიტრი; 2010-2012 წლებში იურიდიული კომპანია „ასათიანი დ აადვოკატების“ პარტნიორი; 2011-2013 წლებში „ადვოკატთა პროფესიული განვითარების ცენტრის“ აღმასრულებელი დირექტორი; 2011-2013 წლებში ადვოკატთა გაერთიანება „საქართველოს ადვოკატები დამოუკიდებელი პროფესიისათვის“ აღმასრულებელი დირექტორი; 2012 წლიდან ლიცენზირებული მედიატორი და საქართველოს ადვოკატთა ასოიაციის ტრენერი პროფესიულ ეთიკაში; 2013 წლიდან იურიდიული კომპანია „K&K Consulting“-ს მმართველი პარტნიორი.
2013 წლიდან სსიპ „საქართველოს ადვოკატთა ასოციაციის“ აღმასრულებელი საბჭოს წევრი, საქართველოს ადვოკატთა ასოციაციის პროფესიული ჟურნალ „ადვოკატი“-ს სარედაქციო კოლეგიის წევრი და ასოციაციის საგანმანათლებლო საბჭოს ხელმძღვანელი. გამოქვეყნებული აქვს 50-მდე სამეცნიერო სტატია-პუბლიკაცია ქართულ, გერმანულ, ინგლისურ, რუსულ და უკრაინულ ენებზე. ავტორი ორი მონოგრაფიული შრომის: 2018 წ. - „პროფესია ადვოკატი“; 2019 წ. - „საქართველოში მედიაციის მაგალითზე დავის ალტერნატიული გადაწყვეტის სასამართლო და არასასამართლო ფორმები“. 2019 წლის 14 დეკემბერიდან სსიპ „საქართველოს მედიატორთა ასოციაციის“ პირველი თავმჯდომარე.
რესურსები ინტერნეტში
კატეგორია:ქართველი იურისტები კატეგორია:დაბადებული 1984 კატეგორია:თბილისში დაბადებულები კატეგორია:დაბადებული 7 ივნისი
ალბანეთის სამთავრო
ალბანეთის სამთავრო (Principata e Shqipnis`) — 1914-1925 წწ. პერიორდი ალბანეთის ისტორიაში როდესაც ქვეყანას მართავდა ალბანეთის თავადი ვილგელმ ვიდი. სათავადო გაუქმდა 1925 წელს და გამოცხადდა რესპუბლიკა.
ალბანეთის დამოუკიდებლობა 1913 წლის 21 თებერვალს ლონდონის ხელშეკრულებით საერთაშორისოდ აღიარებული იქნა. სათავადო დაარსდა 1914 წლის 21 თებერვალს. მანამდე ალბანეთი 1478 წლიდან შედიოდა ოსმალეთის შემადგენლობაში. დიდმა სახელმწიფოებმა ალბანეთის თავადად რუმინეთის დედოფლის ელიზავეტას ძმისწული ვილგელმ ვიდი შეარჩიეს. ვილგელმი საერთაშორისოდ აღიარებული იყო როგორც თავადი, თუმცა ალბანეთში მას მბრეტს (მეფე) უწოდებდნენ.
ვილგელმი ალბანეთში 1914 წლის 7 მარტს ჩავიდა. 3 სექტემბერს ცენტრალურ ალბანეთში დაწყებული პრო-ისლამურად განწყობილი გლეხების აჯანყების გამო ვილგელმს მოუწია ქვეყნის დატოვება, თუმცა მას ალბანეთის გვირგვინზე უარი არასოდეს უთქვამს.
რესურსები ინტერნეტში
კატეგორია:ალბანეთის ისტორია კატეგორია:ევროპის ისტორიული სახელმწიფოები კატეგორია:ომებსშორისი პერიოდის ყოფილი სახელმწიფოები
ლისიჩანსკი
ლისიჩანსკი (Лисичанськ) — ქალაქი უკრაინაში, ლუჰანსკის ოლქში, მდინარე ჩრდილოეთ დონეცკის ნაპირზე. 2012 წლის აღწერით, ქალაქის მოსახლეობამ 105,119 კაცს შეადგინა. ლისიჩანსკი დონბასის უძველესი და უმნიშვნელოვანესი ინდუსტრიული ცენტრია. იღებენ ქვანახშირს. ქალაქის ფართობი 95,64 კმ²-ს შეადგენს. ლისიჩანსკი დაარსდა 1710 წელს, სწორედ, ისტორიული ცნობებიდან აღსანიშნავია ისიც, რომ ქალაქი პირველად ამავე წელს იხსენიება.
სქოლიო
კატეგორია:ლუჰანსკის ოლქის ქალაქები
ვარტბურგის რაიონი
ვარტბურგის რაიონი (Wartburgkreis) — რაიონი გერმანიაში. რაიონის ცენტრი — ქალაქი ბად-ზალცუნგენი. რაიონი შედის თიურინგიის ფედერალურ მხარეში. იკავებს 1.304,84 კვ. კმ. ფართობს. მოსახლეობა შეადგენს 139 003 ადამიანს. მოსახლეობის სიმჭიდროვე — 107 ადამიანი/კვ.კმ-ზე. რაიონის ოფიციალური კოდი — 16 0 63.
რესურსები ინტერნეტში
კატეგორია:თიურინგიის რაიონები
ესტადიო ნასიონალ კომპლუტენსე
ესტადიო ნასიონალ კომპლუტენსე (Estadio Nacional Complutense) — სარაგბო სტადიონი მადრიდში, ესპანეთში, რომელსაც ფლობს კომპლუტენსეს უნივერსიტეტი. ის არის ესპანეთის მორაგბეთა ეროვნული ნაკრების საშინაო არენა, რომელიც ასპარეზობს რაგბის ევროპის ჩემპიონატში. სტადიონს აგრეთვე გამოიყენებენ კლუბები: „ოლიმპუს რაგბი XV მადრიდი“, „არქუიტექტურა“ და „კისნეროსი“
სტადიონის მშენებლობა დაიწყო 1927 წლის 17 მაისს. არქიტექტორებად მოიწვიეს ლუის ლაკასა ნავარო, ხავიერ ბაროზუ და ედუარდო ტოროხა. სტადიონი გაიხსნა 1943 წლის 12 ოქტომბერს, ესპანეთის ეროვნულ დღესასწაულზე.
სქოლიო
კატეგორია:რაგბის სტადიონები
ქალაძა
ქალაძა (chalaza — ნასკვი) — თესლკვირტის ბაზალური ნაწილი, რომელიც თესლის ყუნწში გადადის და თესლკვირტს პლაცენტასთან ამაგრებს.
აზერბაიჯანის რესპუბლიკის ეროვნული არქივის დეპარტამენტი
აზერბაიჯანის რესპუბლიკის ეროვნული არქივის დეპარტამენტი (Azərbaycan Respublikası Milli Arxiv İdarəsi) — ცენტრალური აღმასრულებელი ორგანო, რომელიც დაარსდა აზერბაიჯანის მინისტრთა კაბინეტთან არსებული მთავარი არქივის ბაზაზე აზერბაიჯანის პრეზიდენტის ჰეიდარ ალიევის 2002 წლის 2 დეკემბრის № 816 ბრძანებულების საფუძველზე („აზერბაიჯანის რესპუბლიკის საარქივო მუშაობის გაუნჯობესობასთან“ და აზერბაიჯანის რესპუბლიკის სახელმწიფო პოლიტიკასთან დაკავშირებული საარქივო სამუშაოების სფეროს პოლიტიკასთან დაკავშირებით).
2003 წლის 27 სექტემბერს დამტკიცდა ეროვნული საარქივო სამმართველოს დებულება. სამმართველო უზრუნველყოფს აზერბაიჯანის რესპუბლიკის სახელმწიფო პოლიტიკის განხორციელების, განახლების და შენარჩუნების პროცესში ეროვნული არქივის მიერ პირდაპირი საქმიანობის სფეროში შეძენასთან და კონსერვაციასთან დაკავშირებულ დოკუმენტების მოძიება შენახვას. ასევე უზრუნველყოფს აზერბაიჯანის ნახჭევანის ავტონომიური რესპუბლიკის მიერ განხორციელებული ანალოგიური ქმედებების დროს გამოცემული დოკუმენტების შენახვასაც. დეპარტამენტის საქმიანობა ფინანსდება სახელმწიფო ბიუჯეტიდან.
დეპარტამენტს ხელმძღვანელობს უფროსი, რომელსაც თანამდებობაზე ნიშნავს და თანამდებობიდან ათავისუფლებს აზერბაიჯანის რესპუბლიკის პრეზიდენტი.
დეპარტამენტის ხელმძღვანელია ათახან ფაშაევი.
ისტორია
აზერბაიჯანის დემოკრატიული რესპუბლიკის ოკუპაციის შემდეგ, ბოლშევიკებმა 1921 წელს სახალხო კომისარიატში დააარსეს განათლების სახელმწიფო ფონდის მიერ დაფინანსებული სახელმწიფო არქივი. 1922 წელს, არქივების მართვა გადაეცა აზერბაიჯანის სსრ ცენტრალური აღმასრულებელი კომიტეტის ბიუროს.
1925 წელს ანალოგიური საარქივო სამმართველო შეიქმნა ნახიჭევანში. 1928 წლიდან დაიწყო რესპუბლიკის მასშტაბით სახელმწიფო არქივების დეპარტამენტის რეგიონული უწყებების შექმნა. 1930 წელს კომუნისტური პარტიის ცენტრალურმა კომიტეტმა ცენტრალური საარქივო სამმართველო შექმნა. 1938 წელს არქივების მართვა შინაგან საქმეთა სამინისტროს იურისდიქციაში შევიდა და 1960 წელს იგი ექვემდებარებოდა მინისტრთა კაბინეტს. 1966 წელს შეიქმნა აზერბაიჯანის სსრ-ის ლიტერატურისა და ხელოვნების სახელმწიფო არქივი.
სილვიო პიოლა
სილვიო პიოლა (Silvio Piola; დ. 29 სექტემბერი, 1913, რობიო, იტალია — გ.4 ოქტომბერი, 1996, გატინარა, იტალია ) — იტალიელი ფეხბურთელი. ამპლუით თავდამსხმელი, იტალიის სერია A ყველა დროის საუკეთესო ბომბარდირი 274 გოლით. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 85-ე ადგილზე დასახელდა.
სქოლიო
კატეგორია:დაბადებული 29 სექტემბერი კატეგორია:დაბადებული 1913 კატეგორია:გარდაცვლილი 4 ოქტომბერი კატეგორია:გარდაცვლილი 1996 კატეგორია:იტალიელი ფეხბურთელები კატეგორია:1938 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში
აზერბაიჯანის რესპუბლიკის ეროვნული არქივის დეპარტამენტი
სტრუქტურა
სააგენტოს ხელმძღვანელობს უწყების ხელმძღვანელი და დეპარტამენტის კოლეგია. კოლეგიას ხელმძღვანელობს ეროვნული არქივის ხელმძღვანელი და მისი მოადგილე. საარქივო სამმართველოს აქვს ორი ძირითადი ორგანო: სამეცნიერო საბჭო და ცენტრალური ექსპერტიზის კომისია. სააგენტოს ძირითადი ფუნქციებია მონაწილეობა პოლიტიკურ შემადგენლობაში ეროვნული არქივების მართვის კუთხით; აზერბაიჯანის კულტურული მემკვიდრეობისა და ისტორიის, ასევე სამეცნიერო, ისტორიული, სოციალური, ეკონომიკური მნიშვნელობის  დოკუმენტაციის მიღება, დაცვა და ფრთხილად გამოყენება; საარქივო რესურსების შეგროვება, კატეგორიზაცია, აღრიცხვა და მართვა; საერთაშორისო სტანდარტების შესაბამისად არქივების მართვის სისტემის მუდმივად შეცვლა; აზერბაიჯანის მთავრობისთვის სახელმწიფო არქივების სტატუსის შესახებ  ანგარიშების წერა. დღეისათვის ეროვნული არქივის ცენტრალური დეპარტამენტის, 15 რეგიონალური უწყება და ნახიჭანის ავტონომიური რესპუბლიკის სახელმწიფო არქივის 6 სახელმწიფო არქივია.
ქრონოლოგია
1920 - ცენტრალური სახელმწიფო არქივი საზოგადოებრივი განათლების კომისარიატში;
1921 - აზერბაიჯანის ცენტრალური სახელმწიფო არქივი;
1922 - ცენტრალური სახელმწიფო არქივი აზერბაიჯანის სსრ ცენტრალური აღმასრულებელი კომიტეტის პრეზიდიუმთან;
1930 - აზერბაიჯანის სსრ ცენტრალური საარქივო სამმართველო;
1938 - საარქივო მომსახურება გადაეცა შინაგან საქმეთა სახალხო კომისარიატს;
1973 - საარქივო სამმართველო გადაკეთდა აზერბაიჯანის სსრ მინისტრთა საბჭოს მთავარ საარქივო სამმართველოდ;
2002 - აზერბაიჯანის რესპუბლიკის ეროვნული არქივის დეპარტამენტი
დაქვემდებარებული უწყებები
ეროვნულ არქივს ექვემდებარება შემდეგი 7 უწყება:
სქოლიო
კატეგორია:აზერბაიჯანი კატეგორია:აზერბაიჯანის არქივები კატეგორია:აზერბაიჯანის სახელმწიფო უწყებები
კოსენტაინა
კოსენტაინა  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 52,94 კმ². მოსახლეობა — 11 520 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ბარანგაი
ბარანგაი (ზოგჯერ მოიხსენიებენ არქაული ფორმით ბარიო) — ადგილობრივი მმართველობის ყველაზე დაბალი დონის ერთეული ფილიპინებში. ფილიპინურ ენაზე ბარანგაი სოფელს ან რაიონს აღნიშნავს. რეგიონულ აგლომერაციებში ტერმინი ხშირად შიდა სამეზობლოს, გარეუბნის ან გარეუბნის სამეზობლოს აღსანიშნავად გამოიყენება. ტერმინი ბარანგაი წარმოდგება ავსტრონეზიელი ხალხების ნავების ერთ-ერთი მოდელის, ბალანგაის სახელწოდებიდან.
ფილიპინებში მუნიციპალიტეტები და ქალაქები ბარანგაებისგან შედგება, გარდა ადამსის მუნიციპალიტეტისა ჩრდილოეთ ილოკოსში და კალაიაანის მუნიციპალიტეტისა პალავანზე, რომლებიც მხოლოდ თითო ბარანგაის მოიცავენ. ბარანგაებს ზოგჯერ არაოფიციალურად უფრო პატარა ტერიტორიულ ერთეულებად, პუროკებად და სიტიოებად ჰყოფენ. 2020 წლის მარტის მონაცემებით ფილიპინებში 42 046 ბარანგაია.
ისტორია
XVI საუკუნეში პირველი ესპანელების ჩამოსვლის დროს მათ ფილიპინებში კარგად ორგანიზებული დამოუკიდებელი სოფლები დახვდათ, რომლებსაც ბარანგაებს უწოდებდნენ. სახელწოდება წარმოდგება ბალანგაიდან, რაც მალაიურ ენაზე „იალქნიან ნავს“ ნიშნავს. ადრეული ესპანურ-ფილიპინური ლექსიკონების მიხედვით თვალსაჩინოა, რომ ბალანგაი გამოითქმებოდა როგორც ბა-ლა-ნგაი, ხოლო დღეს სიტყვა ბარანგაის გამოთქვამენ როგორც ბა-რან-გაი.
წინაკოლონიური ბარანგაების შესახებ ერთადერთი წყარო არსებობს, ხუან დე პლასკენსიას 1589 წლის მოხსენება „Las costumbres de los indios Tagalos de Filipinas“. აღსანიშნავია, რომ ისტორიკოსი დეიმონ ვუდსი ბარანგაის, როგორც ძირითადი ადგილობრივი პოლიტიკური ორგანიზაციის ცნებას, ეჭვქვეშ აყენებს ლინგვისტური საბუთების ნაკლებობის გამო. ისტორიკოსის აზრით, ცნება ბარანგაი ტაგალური საზოგადოების რეკონსტრუქციის მიზნით ესპანელმა დამპყრობლებმა შექმნეს.
პირველი ბარანგაები 50-დან 100-მდე ოჯახს ითვლიდა. ესპანელებთან კავშირის დამყარების შემდეგ ბევრი ბარანგაი უფრო დიდ დასახლებებად იქცა. 1604 წლის ენკომიენდის მიხედვით, სულუს, ბუტუანის, პანაის, ლეიტესა და სებუს, პამპანგის, პანგასინანის, პასიგის, ლაგუნისა და მდინარე კაგაიანის ბარანგაები სავაჭრო ცენტრებად ქცეულიყო. ამ ბარანგაების ნაწილს მრავალრიცხოვანი მოსახლეობა ჰყავდა. პანაიში ზოგიერთ ბარანგაიში 20 000-მდე ადამიანი იყო დასახლებული, ლეიტეში — 15 000-მდე, სებუში — 3 500-მდე, ვიტისში (პამპანგა) — 7 000-მდე, ხოლო პანგასინანში — 4 000. პატარა ბარანგაებში 30-დან 100-მდე ოჯახი იყო დასახლებული, რაც დაახლოებით 100-დან 500 ადამიანამდე იყო. მიგელ ლოპეს დე ლეგასპის მიხედვით, ზოგიერთ თემში მხოლოდ 20-30 ადამიანი იყო.
ტრადიციულად, ბარანგაები ფილიპინებში სამხრეთ-აღმოსავლეთ აზიის სხვა ადგილებიდან მიგრირებული მალაიურ-პოლინეზიელი ხალხების სანაპირო დასახლებები იყო. ანტიკური ბარანგაების უმრავლესობა სანაპიროების ან მდინარეთა მახლობლად მდებარეობდა. მოსახლეობის დიდი ნაწილი თევზაობით ირჩენდა თავს და უმეტესწილად მდინარეების გასვრივ მოგზაურობდნენ.
სანაპირო ბარანგაები უცხოელი ვაჭრებისთვის უფრო ადვილი ხელმისაწვდომი იყო და ეკონომიკური საქმიანობისთვისაც იდეალურ ადგილს წარმოადგენდა. სანაპიროებზე მდებარე ბარანგაების მცხოვრებლებს სხვა კულტურებისა და ცივილიზაციების ვაჭრებთან ჰქონდათ კონტაქტი, მათ შორის: იაპონიიდან, ჰანის დინასტიიდან, ინდოეთიდან და არაბეთიდან ჩამოსულ ვაჭრებთან.
ესპანური მმართველობის პერიოდში იმპერიამ ხელახლა დასახლების პოლიტიკის გატარება დაიწყო. პატარა, გაფანტული ბარანგაები კომპაქტურ ქალაქებად გაერთიანდა. ყოველ ბარანგაის მეთაური ჰყავდა, რომლებიც Principalía-ის, ფილიპინელი ესპანელების ელიტურ მმართველ კლასში შედიოდნენ. შემდეგში ამ პოზიციიდან დატუს ტიტული წარმოიშვა. ესპანეთის მონარქი ბარანგაებს კაბესის მეშვეობითაც მართავდა, რომლებიც ადგილობრივებისგან გადასახადებს კრეფდნენ.
ამერიკული მმართველობის პერიოდში ადგილობრივი მმართველობის სტრუქტურაში მცირე ცვლილებები შევიდა. თავდაპირველად სასოფლო საბჭოები შეიქმნა, რომლებსაც შემდეგში ბარიოს საბჭო, ბოლოს კი ბარანგაის საბჭო ეწოდა.
ყვითელი რევოლუციის შემდეგ მიღებული ფილიპინების კონსტიტუციით მუნიციპალური საბჭოები აღდგა, რის შემდეგაც ბარანგაები ფილიპინების ადგილობრივი მმართველობის უმცირესი ერთეულები გახდა. ახალი კონსტიტუციის შესაბამისად ბარანგაების პირველი არჩევნები 1989 წლის 28 მარტს გაიმართა. ბარანგაების ბოლო არჩევნები 2013 წლის ოქტომბერში გაიმართა. კიდევ ერთი არჩევნები 2017 წელს იგეგმებოდა, თუმცა 10952-ე რესპუბლიკური აქტის მიღების გამო გადაიდო.
სქოლიო
კატეგორია:ფილიპინების ბარანგაები კატეგორია:ადგილობრივი მმართველობა ფილიპინებში კატეგორია:ფილიპინების ადმინისტრაციული დაყოფა კატეგორია:ფილიპინური კულტურა კატეგორია:ფილიპინური საზოგადოება
გორკული ცხვარი
გორკული ცხვარი — სახორცე-სამატყლე მიმართულების ნახევრად წმინდამატყლიანი მოკლებეწვიანი ცხვრის ჯიში. გამოყვანილია გორკის (ახლანდ. ნიჟნი ნოვგოროდის) ოლქში 1936–1950 წლებში ჩრდილოური მოკლებეწვიანი ჯიშის ნერბის შეჯვარებით ჰემფშირული ჯიშის ერკემლებთან. მსხვილი ცხოველია, აქვს მსუბუგი, მაგრამ მაგარი სხეულის აგებულება, კარგადაა გამოხატული მეხორცული ფორმები, რქები არ აქვს, ფერად თეთრია, თავზე, ყურებსა და კიდურებზე მუქი მურა თმის საფარია. ნერბის ცოცხალი მასაა 58–65 კგ (უდიდესი 90 კგ), ერკემლისა 110–120 კგ (უდიდესი 130-მდე). ადრეულა ჯიშია. 6 თვის მოზარდის მასა 35—40 კგ-ია. ნაკლავის გამოსავალი 50—55%. ნაყოფიერება მაღალია, 155–165 მატკანი 100 ნერბზე. მატყლის ნაპარსი ნერბისა 3–4 კგ, ერკემლისა 5–5,5 კგ, წმინდა მატყლის გამოსავალი 55–65%. მატყლის სიგრძე 8–9 სმ (უდიდესი 17 სმ), სიმსხო 27–31 მკმ; სიგრძითა და სიწვრილით ერთგვაროვანი და გათანაბრებულია, ძირითადად 56-ე ხარისხის. გორკული ცხვრის მოშენებას მისდევენ ნოჟნი ნოვგოროდის ოლქში, საუკეთესო საშენი მეურნეობები დალნეე-კონსტანტინოვოსა და ბოგოროდსკის რაიონებშია. დახარჯული საკვებისა და მიღებული ხორცის თანაფარდობით, რუსეთში ერთ-ერთ საუკეთესო ჯიშად ითვლება. იყენებენ სამრეწველო შეჯვარებაში უხეშმატყლიანი ჯიშების მატყლის ხარისხისა და სხვა ჯიშების ადრეულობის გაუმჯობესების მიზნით.
სქოლიო
კატეგორია:ცხვრის ჯიშები
გუარაიბა
გუარაიბა (Guarabira) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 97 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ გუარაბირის შემადგენლობაში.
2010 წლის მონაცემებით, მოსახლეობა 55 326 ადამიანს შეადგენდა, მოსახლეობის სიმჭიდროვე 333.8 კმ²-ზე. ფართობი 165 744 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ლუკინების სახლი
ლუკინების სახლი (Дом Лукиных) — ძველი ორსართულიანი სახლი ტაგანროგში, როსტოვის ოლქი, რუსეთის ფედერაცია. აგებულია 1910-იან წლებში. განეკუთვნება რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლების სიას.
მისამართი: ტაგანროგი, ანტონ გლუშკოს შესახვევი № 15.
ისტორია
ვასილი პვლეს ძე ლუკინი განაგებდა ქალაქის საზღვაოსნო სკოლას და იყო წიგნ „ნავიგაციის“ ავტორი, რომელსაც მეზღვაურები იყენებდნენ, როგორც სახელმძღვანელოს. XX საუკუნის დასაწყისში იგი იყო საკრებულოს ხმოსანი წევრი და დონის სამიწათმოქმედო ბანკის ხელმძღვანელი. იგი გარდაიცვალა კიევში 1919 წელს. მისმა ცოლმა სოფია ლუკინამ ჯერ კიდევ  1908 წელს გახსნა საბავშვო სამზარეულო სახელწოდებით „რძის წვეთი“, ხოლო 1914 წელს ქალაქში პირველი საბავშვო ბაღი.
ლუკინის ოჯახში რამდენიმე ბავშვი იყო. გოგონა ვერა ლუკინა დაიბადა 1892 წლის 110 აგვისტოს, გათხოვილი იყო ქსინტარისზე, ბიჭი კონსტანტინე ლუკინი, მან მიიღო განათლება სანქტ-პეტერბურგის ელექტროტექნიკურ ინსტიტუტში, 1921 წელს დაორწინდა ევგენია გრეკოვაზე. ოჯახის მესამე შვილი იყო ბორის ლუკინი.
უცნობია როდის დაადგეს სახლს მესამე სართული, თუმცა ფაქტია, რომ 1918 წლის 7 ნოემბერს იგი უკვე არსებობდა. სახლი ლუკინების ოჯახს ეკუთვნოდა 1925 წლამდე. 1933 წელს შენობაში განათავსეს ქალაქის მუზეუმის ექსპონატები. 1992 წლიდან სახლს იცავს კანონი, როგორც არქიტექტურის ძეგლს.
სქოლიო
კატეგორია:ტაგანროგის ღირსშესანიშნაობები
პას ვეგა
მინი|ვეგა [[2019 წელს]] პას ვეგა (სრული სახელი: მარია დე ლა პას კამპოს ტრიგო; დ. 2 იანვარი, 1976) — ესპანელი ქალი მსახიობი. 2004 წელს ფილმში „სპანგლიში“ მან ითამაშა „ფლორ მორენოს“ როლი. ჰყავს მეუღლე, ორსონ სალაზარი და სამი შვილი. 1998 წლიდან დღემდე ითამაშა 38 ფილმში.
გორის ოკუპაცია (2008)
thumb|250px|რუსეთის ავიაციის მიერ გორის დაბომბვის შემდეგ, ნანგრევებში მოყოლილი დაჭრილი მოქალაქე გორის ოკუპაცია — შიდა ქართლის მხარის ადმინისტრაციული ცენტრის, ქალაქ გორის ოკუპაცია, რომელიც განხორციელდა რუსეთის ფედერაციის შეიარაღებული ძალების მიერ 2008 წლის 13 აგვისტოს და გაგრძელდა იმავე წლის 22 აგვისტომდე.
გორი არის სტრატეგიული ქალაქი, რომელზეც გადის ცხინვალის დამაკავშირებელი გზა თბილისთან. ასევე გორთან ახლოს განლაგებული იყო სამხედრო ბაზები, სადაც განთავსებული იყო საქართველოს 75 ტანკი და ჯავშანმანქანები. აგვისტოს დასაწყისში, როდესაც ცხინვალში დაიწყო სამხედრო მოქმედებები, გორი წნეხის ქვეშ მოექცა. 9 აგვისტოს რუსეთის სამხედრო-საჰაერო ძალებმა განახორციელეს საჰაერო იერიში გორზე, რომლის დროსაც დაიღუპა 60 მშვიდობიანი მოქალაქე და განადგურდა საცხოვრებელი კორპუსები და სკოლები. 10 აგვისტოს, ცხინვალის ბრძოლაში განცდილი მარცხის შემდეგ საქართველოს შეიარაღებული ძალები გადაჯგუფდნენ გორში. გაეროს ლტოლვილთა საქმეების უმაღლესმა კომისიამ და მსოფლიო სასურსათო პროგრამამ დაადგინეს, რომ გორი დატოვა მოსახლეობის დაახლოებით 80 %-მა. რუსეთის შეიარაღებული ძალები გამოემართნენ გორისკენ. 11 აგვისტოს ქართულმა ჯარმა დატოვა ქალაქი. 12 აგვისტოს გორი კვლავ რუსეთის საავიაციო თავდასხმის ქვეშ მოექცა, რის შედეგადაც დაიღუპა ჰოლანდიელი ჟურნალისტი. 13 აგვისტოს ქალაქში რუსეთის სატანკო ბატალიონი შევიდა. რუსეთი დაეპატრონა გორში მდებარე საქართველოს სამხედრო ტექნიკასა და აღჭურვილობას. 14 აგვისტოს, დილით ქართული საპატრულო პოლიცია სამხედრო მანქანებით შევიდა გორში. რუსეთის გენერალ-მაიორმა ვიაჩესლაც ბორისოვმა განაცხადა, რომ ქალაქი ქართული პოლიციისა და რუსი სამხედროების ერთიანი კონტროლის ქვეშ მოექცა. თუმცა სამი საათის შემდეგ საქართველოს პოლიციის ოფიცრებს გორის დატოვება მოუწიათ. 22 აგვისტოს რუსეთის უკანასკნელმა სამხედრო ფორმირებებმა დატოვეს ქალაქი და იგი საქართველოს სამართალდამცავი ორგანოების კონტროლქვეშ მოექცა.
სქოლიო
კატეგორია:რუსეთ-საქართველოს ურთიერთობები კატეგორია:გორის ისტორია
ციმბირული ცისთვალა
ციმბირული ცისთვალა (Scilla siberica) — მრავალწლოვანი ბალახოვანი ბოლქვიანი მცენარე სატაცურისებრთა ოჯახისა. წარსულში მიეკუთვნებოდა Liliaceae-ის ან Hyacinthaceae-ის ოჯახს. ეფემერული მცენარეა. იზრდება 10-20 სმ-მდე. როგორც ადგილობრივი მცენარე გავრცელებულია სამხრეთ-დასავლეთ რუსეთში, კავკასიასა და თურქეთში. გვხვდება საქართველოს ტყეებსა და ბუჩქებშიც.
უპირატესობას ანიჭებს ფართოფოთლოვან ტყეებსა და ფხვიერ, არა მჟავა, კარგად დრენირებულ ნიადაგს. ყვავის მარტ-აპრილში. აქტიურად სტუმრობენ მწერები. ნაყოფი — კოლოფია. თესლს აქვს სპეციალური დანამატები, რომელიც ჭიანჭველებს იზიდავს. ღია ლურჯი იშვიათად თეთრი ხაზური ფოთლები სიგრძით 10-15 სმ, ხოლო სიგანით 1-2 სმ-ია. ბოლქვები კვერცხისებრია, რომელთა სიგრძეა 2,5 სმ, სიგანე განიკვეთში 1-2 სმ. ზამთარგამძლეა. XVIII საუკუნიდან ფართოდ გამოიყენება როგორც დეკორატიული მცენარე. სახეობრივი ეპითეტი შეცდომით აქვს მინიჭებული, რამეთუ ციმბირში არ გვხვდება. ციმბირული ცისთვალა გამოიყენება აივნის გასაფორმებლად გაზაფხულზე.
რესურსები ინტერნეტში
კატეგორია:ცისთვალა კატეგორია:დეკორატიული მცენარეები
კრამატორსკის რკინიგზის სადგურზე თავდასხმა
კრამატორსკის რკინიგზის სადგურზე თავდასხმა — რუსეთის შეიარაღებული ძალების მიერ განხორციელებული სარაკეტო დარტყმა     უკრაინის ქალაქ კრამატორსკის რკინიგზის სადგურზე, 2022 წლის 8 აპრილს, უკრაინაში რუსეთის შეჭრის დროს. უკრაინის ოფიციალური პირების ცნობით, თავდასხმის შედეგად დაიღუპა 60 ადამიანი, მათ შორის 7 ბავშვი, და დაიჭრა 110-ზე მეტი.
წინმსწრები მოვლენები
7 აპრილის ღამით პრორუსულმა ტელეგრამის არხმა „ZAPИСКИ VЕТЕРАНА“ („ვეტერანის ჩანაწერები“) მშვიდობიანი მოქალაქეები გააფრთხილა, რომ სლოვიანსკიდან და კრამატორსკიდან ევაკუაცია რკინიგზით არ განეხორციელებინათ. მომდევნო დილით, დაახლოებით 10:10 საათზე, კრამატორსკში რკინიგზის სადგურის დაბომბვამდე ცოტა ხნით ადრე, რუსეთის თავდაცვის სამინისტრომ გამოაცხადა, რომ მათ „მაღალი სიზუსტის საჰაერო ბაზირების რაკეტებით“ იერიში მიიტანეს რკინიგზის სადგურებზე სლოვიანსკში, პოკროვსკსა და ბარვინკოვეში.
თავდასხმა
მინი| რკინიგზის სადგურის ფონზე ჩანს ერთ-ერთი რაკეტის ნამსხვრევები წარწერით „ЗА ДЕТЕЙ“. მინი| თავდასხმის მსხვერპლნი. უკრაინის მთავრობის ინფორმაციით, კრამატორსკის სადგურზე ევაკუაციას ელოდა 1000-დან 4000-მდე მშვიდობიანი მოქალაქე, ძირითადად ქალები და ბავშვები, რადგან ქალაქი კონფლიქტის ფრონტის ხაზთან ახლოს მდებარეობდა.
დაახლოებით 10:30 საათზე კრამატორსკში რკინიგზის სადგურის შენობასთან ორი რაკეტა ჩამოვარდა. უკრაინულ მედიაში პირველი ცნობები დაახლოებით 10:45 საათზე გამოქვეყნდა. 10:24 და 10:25 საათზე დონეცკის სახალხო რესპუბლიკასთან დაკავშირებულმა მედიამ გამოაქვეყნა ვიდეო, რომელშიც ნაჩვენები იყო წყვილი რაკეტის გაშვება შახტარსკიდან, სეპარატისტების კონტროლის ქვეშ მყოფი ქალაქიდან.
World Central Kitchen-ის დამხმარე მუშაკმა, რომელიც კრამატორსკში თავდასხმას შეესწრო, ინტერვიუში თქვა, რომ „ხუთიდან ათამდე აფეთქების ხმა“ გაიგო. გავრცელებული ინფორმაციით, სცენა უკიდურესად სისხლიანი იყო. ხელისუფლების განცხადებით, აფეთქების შედეგად რამდენიმე ადამიანმა კიდურები დაკარგა. თავდასხმის მსხვერპლთა ცხედრები ადგილზე მიმოფანტულ ბარგთან ერთად ეყარა.
თავდაპირველი ინფორმაციით, შემთხვევის ადგილზე სულ მცირე 39 ადამიანი იპოვეს გარდაცვლილი (მათ შორის სულ მცირე ხუთი ბავშვი), მაგრამ დაღუპულთა რიცხვი მოგვიანებით 52-მდე გაიზარდა, რადგან ზოგიერთი გადარჩენილი ჭრილობების შედეგად საავადმყოფოში გარდაიცვალა. დონეცკის ოლქის გუბერნატორმა პავლო კირილენკომ 10 აპრილს განაცხადა, რომ თავდასხმის შედეგად 57 ადამიანი დაიღუპა, 109 კი დაშავდა. 14 აპრილის მონაცემებით, დაღუპულთა რაოდენობა 59-მდე გაიზარდა.
სოფია ბავარიელი
სოფია ბავარიელი (Sophie von Bayern; დ. 27 იანვარი, 1805, მიუნხენი, ბავარია — გ. 28 მაისი, 1872, ვენა, ავსტრია) — ვიტელსბახთა დინასტიის წარმომადგენელი. ბავარიის მეფე მაქსიმილიან I-ისა და დედოფალ კაროლინა ბადენელის ასული. საქსონიის დედოფალ მარია ანა ბავარიელის ტყუპისცალი. ავსტრია-უნგრეთის იმპერატორ ფრანც იოზეფ I-ისა და მექსიკის იმპერატორ მაქსიმილიან I-ის დედა. ავსტრია-უნგრეთის იმპერატორ კარლ I-ისა და ერცჰერცოგ ფრანც ფერდინანდის ბებია.
კრამატორსკის რკინიგზის სადგურზე თავდასხმა
თავდასხმა
ჩამოვარდნილი თავდაპირველად არასწორად მიიჩნიეს 9კ720 „ისკანდერის“ ბალისტიკურ რაკეტებად. დონეცკის ოლქის გუბერნატორმა პავლო კირილენკომ მოგვიანებით დააკონკრეტა, რომ ეს იყო კასეტური საბრძოლო მასალით შეიარაღებული „ტოჩკა-უ“-ს რაკეტები.
სოფია ბავარიელი
ბიოგრაფია
სოფია დაიბადა 1805 წლის 27 იანვარს მიუნხენში. იგი იყო ბავარიის მეფე მაქსიმილიან I-ისა და მისი მეორე ცოლის, დედოფალ კაროლინა ბადენელის შუათანა ქალიშვილი და პრინცესა მარია ანას ტყუპისცალი და. როგორც ცნობილია იგი დებს შორის ყველაზე მიმზიდველად ითვლებოდა, რის გამოც მამის თვალში ყოველთვის განსაკუთრებული ადგილი ეკავა. ყველა დიდან სოფია განსაკუთრებულად ახლოს მაინც თავის ტყუპისცამ მარია ანასთან იყო.
კრამატორსკის რკინიგზის სადგურზე თავდასხმა
თავდასხმა
ერთ-ერთ რაკეტას დაწერილი იყო რუსული ფრაზა „ЗА ДЕТЕЙ“ (ზა დეტეი), რაც ითარგმება როგორც „[შურისძიება] ბავშვებისთვის“. მასზე ასევე დატანილი იყო სერიული ნომერი „Ш91579“, რომელიც, თვითმხილველთა აზრით, შესაძლოა გამოყენებული ყოფილიყო მისი თავდაპირველი არსენალის დასაზუსტებლად.
გამოხმაურებები
მარჯვნივ|მინი| სასწრაფო დახმარების ბრიგადები შემთხვევის ადგილზე. უკრაინის პრეზიდენტმა ვლადიმირ ზელენსკიმ რუსეთს უწოდა „ბოროტება, რომელსაც საზღვრები არ აქვს“.
სოფია ბავარიელი
ბიოგრაფია
1824 წლის 4 ნოემბერს სოფია მიათხოვეს ავსტრიის ერცჰერცოგ ფრანც კარლს, იმპერატორ ფრანც II-ისა და დედოფალ მარია ტერეზა სიცილიელის შუათანა ვაჟს. აღსანიშნავია, რომ სოფიას უფროსი ნახევარ-და, კაროლინა ავგუსტა ბავარიელი 1816 წლიდან დაქორწინებული იყო სოფიას მამამთილ ფრანც II-ზე, რაც მას თავისი სიძის დედინაცვლად აქცევდა. მიუხედავად ყველაფრისა, სოფიასა და ფრანც კარლს ბედნიერი ქორწინება ჰქონდათ, რადგან მათ უყვარდათ და პატივს სცემდნენ ერთმანეთს.
კრამატორსკის რკინიგზის სადგურზე თავდასხმა
გამოხმაურებები
ევროკომისიის პრეზიდენტმა ურსულა ფონ დერ ლაიენმა, რომელიც თავდასხმის დღეს ეწვია უკრაინას, დაგმო თავდასხმა, როგორც „საზიზღარობა“. საფრანგეთის საგარეო საქმეთა მინისტრმა ჟან-ივ ლე დრენმა თავდასხმას „ კაცობრიობის წინააღმდეგ ჩადენილი დანაშაული “ უწოდა და თქვა, რომ ის არ შეიძლება დაუსჯელი დარჩენილიყო. ბრიტანეთის თავდაცვის მდივანმა ბენ უოლესმა დაგმო ის, როგორც სამხედრო დანაშაული.
სოფია ბავარიელი
ბიოგრაფია
განსხვავებით ქმრისგან, სოფია მიჯაჭვული იყო თავის შვილებზე, განსაკუთრებით კი მაქსიმილიანზე, რომელიც მისი საყვარელი ვაჟი იყო. ოჯახში იგი დიდი ავტორიტეტით სარგებლობდა. ამასთან სოფიას უყვარდა სამეფო კარის ცხოვრება, ცეკვა, ხელოვნება, ლიტერატურა და ცხენით ჯირითი.
სოფიას ყველაზე დიდ ამბიციას მისი უფროსი ვაჟის ავსტრიის ტახტზე აყვანა წარმოადგენდა. მას შემდეგ, რაც 1848 წლის რევოლუციისას მისი უნაყოფო და ჭკუასუსტი მაზლი, იმპერატორი ფერდინანდ I ტახტიდან გადადგა, ტახტი სოფიას ვაჟმა, ფრანც იოზეფ I-მა დაიკავა. ვინაიდან მას დიდი გავლენა ჰქონდა ვაჟზე, შესაძლოა ითქვას, რომ სოფია „ტახტის უკნიდან მართავდა ავსტრიას“.
კრამატორსკის რკინიგზის სადგურზე თავდასხმა
გამოხმაურებები
უკრაინის რკინიგზის თავმჯდომარემ, ოლექსანდრ კამიშინმა, მოვლენა „რკინიგზის სამგზავრო ინფრასტრუქტურასა და ქალაქ კრამატორსკის მაცხოვრებლებზე მიზანმიმართულ დარტყმად“ მოიხსენია. უკრაინის უსაფრთხოების სამსახურმა საქმე აღძრა სისხლის სამართლის კოდექსის 438-ე მუხლით.
სოფია ბავარიელი
ბიოგრაფია
ცნობილია, რომ სოფია ყველანაირად ცდილობდა ავსტრიაში ბავარიული გავლენის ზრდას. ამ მიზნით მან ფრანც იოზეფი თავის დისწულ ელისაბედ ბავარიელზე დააქორწინა, თუმცა მისი გეგმა ვერ განხორციელდა. ამის მიზეზი ის იყო, რომ მისი მკაცრი და მომთხოვნი ხასიათის გამო დედოფალ ელისაბედს სძულდა სოფია, რამაც მისი იმპერატორზე გავლენა საგრძნობლად შეამცირა. ამის მიუხედავად მას თავის დანარჩენ რძლებთან კარგი ურთიერთობა ჰქონდა. განსაკუთრებით ახლოს იყო მარია ანუნსიატა სიცილიელთან.
მას ასევე ახლო ურთიერთობა ჰქონდა ნაპოლეონ II-თან, რომელიც მისი მულის, მარია ლუიზა ავსტრიელის ვაჟი იყო და ვენაში იზრდებოდა. იმ პერიოდში გავრცელდა ჭორიც, რომ ნაპოლეონს და სოფიას რომანი ჰქონდათ. ჭორების მიხედვით მაქსიმილიანი მას სწორედ მისგან ჰყავდა, ვინაიდან ნაპოლეონი მის გაჩენამდე სულ ორი კვირით ადრე გარდაიცვალა. მიუხედავად ამისა, ეს ჭორები ოფიციალურად არ დასტურდება და მიიჩნევა, რომ ისინი უბრალოდ ახლო მეგობრები იყვნენ.
კრამატორსკის რკინიგზის სადგურზე თავდასხმა
გამოხმაურებები
თავდაცვის კვლევების სამეფო გაერთიანებული ინსტიტუტის ანალიტიკოსმა ჯასტინ ბრონკმა განაცხადა, რომ რუსეთი მიზნად ისახავდა უკრაინის სატრანსპორტო ინფრასტრუქტურის დაზიანებას, რათა გაერთულებინა უკრაინული ძალების დონბასში გადასროლა. მან ასევე აღნიშნა, რომ რუსეთმა სწორედ იმ ტიპის რაკეტა აარჩია, როგორიც უკრაინის არმიის არსენალშიც იყო, რათა რეალობის გარკვევაში არეულობა შემოეტანა. პენტაგონმა აღნიშნა თავდასხმაში რუსეთის პასუხისმგებლობის, ასევე სარკინიგზო კვანძის მნიშვნელობის შესახებ.
რუსეთისა და მისი მხარდამჭერების პასუხი
თავდაპირველად, რუსული სახელმწიფო მედია და პრორუსული ტელეგრამის არხები კრამატორსკის რკინიგზის სადგურზე უკრაინელ სამხედროებზე წარმატებული რუსული საჰაერო თავდასხმების შესახებ აცხადებდნენ. მას შემდეგ, რაც გაირკვა, რომ რაკეტებმა მშვიდობიანი მოქალაქეები იმსხვერპლა, რუსეთის მთავრობამ უარყო თავდასხმაზე პასუხისმგებლობა, ხოლო რუსეთის თავდაცვის სამინისტრომ მას უკრაინული მხარის ტყუილი უწოდა. სამინისტრომ აღნიშნა, რომ რაკეტები უკრაინულმა ძალებმა მეზობელ ქალაქ დობროპილიიდან (კრამატორსკის სამხრეთ-დასავლეთით) გაუშვეს.
სოფია ბავარიელი
ბიოგრაფია
სოფია წლების განმავლობაში აწარმოებდა დღიურს, რაც ავსტრიის საიმპერატორო კარზე მნიშვნელოვან ცნობებს გვაწვდის. მას შემდეგ, რაც 1867 წელს მექსიკელებმა მისი ვაჟი, იმპერატორი მაქსიმილიან I დახვრიტეს, სოფია ღრმა აფექტში, შემდეგ კი დეპრესიაში ჩავარდა, რამაც საგრძნობლად შეარყია მისი ჯანმრთელობა. იგი ამ შოკიდან არასოდეს გამოსულა და ამის შემდეგ საზოგადოებაშიც აღარ ჩნდებოდა. იგი 1872 წლის 28 მაისს, 67 წლის ასაკში, ვენაში გარდაიცვალა, თავის ტვინის სიმსივნით.
ლიტერატურა
კატეგორია:დაბადებული 27 იანვარი კატეგორია:დაბადებული 1805 კატეგორია:გარდაცვლილი 28 მაისი კატეგორია:გარდაცვლილი 1872 კატეგორია:ვიტელსბახები კატეგორია:ბავარიის პრინცესები
კრამატორსკის რკინიგზის სადგურზე თავდასხმა
რუსეთისა და მისი მხარდამჭერების პასუხი
ზოგიერთმა რუსულმა მასობრივი ინფორმაციის საშუალებამ ასევე გაავრცელა ინფორმაცია, რომ რაკეტის სერიული ნომერი იმ დიაპაზონში იყო, რომელშიც უკრაინული მხარის მიერ გამოყენებული რაკეტების ნომრები. თუმცა, სერიული ნომერი ვერ იქნება იმის დამამტკიცებელი, თუ რომელმა მხარემ გაუშვა რაკეტა, რადგან ყველა „ტოჩკა-უ“ ერთსა და იმავე საწარმოში დამზადდა და აქედან გავრცელდა მთელ საბჭოთა კავშირში. შედეგად, რუსეთის მიერ სირიაში და უკრაინის მიერ სნიჟნეში გამოყენებული რაკეტების სერიული ნომრები პრაქტიკულად ერთმანეთს შეესაბამება. ამას გარდა, რუსეთიცა და უკრაინაც ფართოდ იყენებენ ერთმანეთის ხელში ჩაგდებულ საბრძოლო მასალებს.
რუსულ სახელმწიფო ტელევიზიაში გაუშვეს და შემდეგ სოციალურ ქსელებში გავრცელდა ყალბი ვიდეო „BBC“-ის იმიტირებული ლოგოტიპით, სადაც მომხდარში უკრაინელებს ადანაშაულებდნენ. ამგვარი ვიდეო „BBC“-ის მიერ რეალურად არ გავრცელებულა.
რუსული პასუხის შეფასება
რუსეთის თავდაცვის სამინისტრომ განაცხადა, რომ მათი ძალები აღარ იყენებდნენ „ტოჩკა-უ“-ს რაკეტებს; თუმცა, Amnesty International-ს, კონფლიქტის დაზვერვის გუნდის (Conflict Intelligence Team) გამომძიებელ ჟურნალისტებსა და არაერთ სამხედრო ექსპერტს კრემატორსკზე თავდასხმამდე ჰქონდა გავრცელებული ინფორმაცია, რომ რუსული ძალები უკრაინის მრავალ რაიონში იყენებდნენ „ტოჩკებს“. უფრო მეტიც, ბელარუსული ღია წყაროს პროექტ „ჰაჯუნის“ გამომძიებლებმა გამოაქვეყნეს ვიდეოები, რომლებშიც რამდენიმე რუსული სატვირთო მანქანა ჩანდა „ტოჩკას“ რაკეტებით და ისინი ბელარუსიდან უკრაინაში მიემართებოდნენ „V“ წარწერებით (5 მარტი და 30 მარტი). გარდა ამისა, ომის შემსწავლელი ინსტიტუტის შეფასებით, რუსეთის მე-8 საგვარდიო საერთო-საჯარისო არმია, რომელიც დონბასის რეგიონში აქტიურობდა, აღჭურვილი იყო „ტოჩკა-უ“-ს რაკეტებით. რუსული ახალი ამბების სააგენტოების მასალებსა და სოციალურ ქსელებში გავრცელებულ კადრებში ჩანდა, რომ 2021 წელს მე-8 საერთო-საჯარისო არმიაში შემავალი 47-ე სარაკეტო ბრიგადა საჯარო ღონისძიებებზე, მათ შორის კრასნოდარში გამარჯვების აღლუმზე „ტოჩკა-უ“-ს რაკეტებითაც გამოდიოდა.
ამავე თვეში „PolitiFact“-მა შეაფასა იმის ალბათობა, რომ ინციდენტი ცრუ დროშის ოპერაციას წარმოადგენდა და მივიდა დასკვნამდე; „არ არსებობდა საკმარისი მტკიცებულებები იმისა, რომ 8 აპრილს კრამატორსკის რკინიგზის სადგურზე თავდასხმის უკან უკრაინა იდგა“.
სქოლიო
კატეგორია:რუსეთის შეჭრა უკრაინაში (2022)
ეტოლიის კავშირი
ეტოლიის კავშირი — თავდაპირველად ეტოლიის თემების ტომობრივი გაერთიანება, შემდგომში — შუა საბერძნეთის მთელი რიგი ქალაქ-სახელმწიფოების მსხვილი პოლიტიკური გაერთიანება. ეტოლიის კავშირის მნიშვნელობა გაიზარდა მას შემდეგ, რაც ძვ. წ. III საუკუნიდან კავშირს შეუერთდა იონიის კუნძულები, აკარნანიის, თესალიისა და არკადიის ნაწილები. ეტოლიის კავშირში უმეტესად დემოკრრატიული წყობა იყო. სხვა კავშირებისაგან განსხვავებით, ეტოლიის კავშირს ჰეგემონი არ ჰყავდა, კავშირის წევრები თანაბარი უფლებებით სარგებლობდნენ. ჰქონდათ საერთო მოქალაქეობა, საერთო მუდმივად მოქმედი ორგანოები. ეტოლიის კავშირის სათავეში იდგა მოქალაქეების საერთო საკავშირო კრება (რომელსაც ყოველწლიურად შემოდგომობით ქ. თერმონში აპოლონის ტაძართან იწვევდნენ) და კავშირის წევრი ქალაქ-სახელმწიფოების წარმომადგენლების მუდმივად მოქმედი საკავშირო საბჭო. კრებაზე ირჩევდნენ (ერთი წლით) კავშირის თანამდებობის პირებს, ამტკიცებდნენ კანონპროექტებს, განიხილავდნენ ომისა და მშვიდობის საკითხებს და სხვ. ეტოლიის კავშირის წევრები შინაგან საქმეებში ავტონომიას ინარჩუნებდნენ. ძვ. წ. 200—197 წლებში ეტოლიის კავშირი მაკედონიის წინააღმდეგ გამოდიოდა და რომის მხარეზე იყო; ხოლო ძვ. წ. 192 წელს ანტიოქე III-თან ერთად რომის წინააღმდეგ იბრძოდა. ძვ. წ. 189 წელს ეტოლიის კავშირი რომმა დაამარცხა.
ლიტერატურა
*
ლეისი ჩებერტი
ლეისი ნიკოლი ჩებერტი (Lacey Nicole Chabert) — ამერიკელი მსახიობი და კინოგამხმოვანებელი.
დაიბადა პერვისში, მისისიპის შტატში, ჯულიასა და ტონი ჩებერტის ოჯახში. ლეისის მამა იყო ინგლისური წარმომავლობის, ხოლო დედა შოტლანდიური, ინგლისური და იტალიური წარმოვალობის. მას ჰყავდა ერთი უმცროსი ძმა და ორი უფროსი და.
სახელი გაითქვა კლავდია სელინჯერის როლის შესრულებისთვის სატელევიზიო დრამაში ჩვენ ვართ ხუთნი (1994-2000). იგი ახმოვანებდა პერსონაჟს, ელზა ტორონბერს ანიმაციური სერიალიდან ტორნბერის ველური ოჯახი დაასევე მეგ გრიფინს გრიფინების პიველი სეზონში, ხოლო შემდგომ, ჩებერტი როლზე შეცვალა მილა კუნისმა. მას მონაწილეობა მიღებული აქვს შემდეგ ფილმებში: კოსმოსში დაკარგულები (1998), არასაბავშვო ფილმი (2001), მორიგე მამიკო (2003), საზიზღარი გოგონები (2004), შავი შობა (2006). ის ასევე გამოჩნდა Hallmark Channel-ის (საკაბელო არხი) რამდენიმე ფილმში.
2005 წელს ლეისიმ მიღო MTV Movie Award-ის ჯილდო. 1997 და 1998 წლებში გადაეცა Hollywood Reporter Annual YoungStar Award-ის ჯილდო, ხოლო მოგვიანებით, იგი ამ პრემიაზე სამჯერ იქნა ნომინირებული.
სქოლიო
კატეგორია:დაბადებული 1982 კატეგორია:ამერიკელი მსახიობები კატეგორია:იტალო-ამერიკელები კატეგორია:შოტლანდიელი ამერიკელები კატეგორია:XX საუკუნის ამერიკელი ქალი მსახიობები
მელიტოპოლი
მელიტოპოლი (Мелітополь) — ქალაქი უკრაინაში, ზაპორიჟიის ოლქში, მდინარე მოლოჩნაიის მარჯვენა ნაპირზე. მელიტოპოლის რაიონის ცენტრი. 2007 წლის აღწერით, ქალაქის მოსახლეობა 158,700 ადამიანს შეადგენდა. მელიტოპოლის ეკონომიკის წამყვანი დარგია მანაქანათმშენებლობა. განვითარებულია კვებისა და მსუბუქი მრეწველობები. მელიტოპოლი 1841 წლიდან ქალაქის სტატუსს ატარებს.
რესურსები ინტერნეტში
კატეგორია:ზაპორიჟიის ოლქის ქალაქები
გიორგი ალასტანელი
გიორგი ალასტანელი (დ. უცნობია — გ. 6 ივლისი, 1373) — „პროვინციის მეფე“, ალასტანელების შტოს წარმომადგენელი, ძე ანდრონიკესი. მიიჩნევა დავით VIII-ის შვილიშვილად. ჰყავდა ძმა — დავითი.
ლიტერატურა
კატეგორია:ქართველი დიდი ფეოდალები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 6 ივლისი კატეგორია:გარდაცვლილი 1373 კატეგორია:საქართველოს სამეფოს ბაგრატიონები
ციბირიკა
ციბირიკა (Ţibirica) — სოფელი მოლდოვაში, კელერაშის რაიონში. მდებარეობს ზღვის დონიდან 114 მეტრზე. 2004 წლის მონაცემებით, მოსახლეობა 2 431 ადამიანს შეადგენდა.
რესურსები ინტერნეტში
კატეგორია:კელერაშის რაიონის სოფლები
ვილაფამესი
ვილაფამესი (Villafamés, Vilafamés) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ალტის კომარკის შემადგენლობაში. ფართობი — 70,4 კმ². მოსახლეობა — 1829 კაცი (2020 წ.).
ალბანეთის სამთავრო (მრავალმნიშვნელოვანი)
ალბანეთის სამთავრო შეიძლება აღნიშნავდეს:
ალისონ ტოლმანი
ალისონ კარა ტოლმანი (Allison Cara Tolman; დ. 18 ნოემბერი, 1981 წელი, ჰარისის ოლქი, ტეხასი, აშშ) - ამერიკელი მსახიობი. იგი ყველაზე მეტად ცნობილია მოლი სოლვერსონის როლით FX სატელევიზიო სერიალ Fargo- ს პირველ სეზონში, რითაც მიიღო ემის ჯილდოს და ოქროს გლობუსის ნომინაციები.
კარიერა
2014 წელს ალისონ ტოლმანმა ითამაშა FX შავი კომედიური კრიმინალური სერიალის Fargo-ს პირველ სეზონში. ფარგოში მონაწილეობდნენ ვეტერანი მსახიობები ბილი ბობ ტორნტონი, ასევე მარტინ ფრიმენი და ბობ ოდენკირკი. ტოლმანმა მიიღო აღიარება მისი მინესოტას პოლიციის ოფიცრის მოლი სოლვერსონის შესრულებისთვის, ხოლო Vanity Fair წერდა, რომ მან "მშვიდად და დარწმუნებით მოიპარა მთელი შოუ". თავისი როლისთვის მან მოიგო კრიტიკოსთა არჩევანის სატელევიზიო ჯილდო საუკეთესო მეორეხარისხოვანი მსახიობი ქალისთვის, ფილმის / მინიერისიალისთვის და მიიღო საუკეთესო მსახიობი ქალის ნომინაციები ემის დაჯილდოებაზე და ოქროს გლობუსზე. იმავე წელს, ასევე გამოცხადდა, რომ ტოლმანს ორი ეპიზოდიანი სტუმრის როლი ექნებოდა The Mindy Project- ზე, როგორც Abby Berman, რომანტიკული რომანისტი.
2015 წელს მას შეასრულა მეორეხარისხოვანი როლი მაიკლ დუგერტის კომედიურ საშინელებათა ფილმში კრამპუსი, რომელშიც მან ითამაშა ადამ სკოტთან, დევიდ კოჰენერთან, ემჟა ენტონითან და სტეფანია ოუენთან ერთად. Fargo- ს როლის შესრულებლის შემდეგ, ალისონ ტოლმანმა უარი თქვა რამდენიმე უბრალო როლზე, როგორიცა დედა, ცოლი და საუკეთესო მეგობარი, ის ეძებდა უფრო უჩვეულო და გამორჩეულ როლს. 2017 წელს ტოლმანმა ითამაშა ABC- ს დაღმავალ ძაღლში. Animal Inc.– ის ვებ – სერიალზე გადაღებულ სერიალში ტოლმანის პერსონაჟს ჰყავს ძაღლი, მარტინი, რომელიც კომუნიკაციას უწევს სატელევიზიო აუდიტორიას. სერიალი გადაიღეს პიცბურგში. იგი გაუქმდა 2017 წლის 23 ივნისს. ამჟამად ის მონაწილეობს ABC დრამატულ სერიალში Emergence, რომლის პრემიერა შედგა 2019 წლის 24 სექტემბერს.
პირადი ცხოვრება
ალისონ ტოლმანს ჰყავს ორი უფროსი ძმა და უმცროსი და. 2009 წელს იგი ჩიკაგოში, ილინოისის შტატში გადავიდა, მეორე ქალაქის სასწავლო ცენტრში მუშაობის შესასწავლად.
სქოლიო
კატეგორია:დაბადებული 18 ნოემბერი კატეგორია:დაბადებული 1981 კატეგორია:XXI საუკუნის ამერიკელი ქალი მსახიობები კატეგორია:ამერიკელი ტელემსახიობი ქალები კატეგორია:ბეილორის უნივერსიტეტის კურსდამთავრებულები კატეგორია:ამერიკელი ქალი კინომსახიობები კატეგორია:ჩიკაგოელი ქალი მსახიობები
გოთის რაიონი
გოთის რაიონი (Landkreis Gotha) — რაიონი გერმანიაში. რაიონის ცენტრი — ქალაქი გოთა. რაიონი შედის თიურინგიის ფედერალურ მხარეში. იკავებს 935,59 კვ. კმ. ფართობს. მოსახლეობა შეადგენს 138 857 ადამიანს. მოსახლეობის სიმჭიდროვე — 148 ადამიანი/კვ.კმ-ზე. რაიონის ოფიციალური კოდი — 16 0 67.
რესურსები ინტერნეტში
კატეგორია:თიურინგიის რაიონები
ქართლის ცხოვრების ტოპოარქეოლოგიური ლექსიკონი
ქართლის ცხოვრების ტოპოარქეოლოგიური ლექსიკონი — სამეცნიერო-საცნობარო ლექსიკონი. წიგნი გამოიცა 2013 წელს.
ლექსიკონი შეიცავს საქართველოს არქეოლოგიური ძეგლების შესახებ ენციკლოპედიური ხასიათის ინფორმაციას, რომელიც „ქართლის ცხოვრებაში“ მოხსენიებული გეოგრაფიული პუნქტების მიხედვით არის შედგენილი. ლექსიკონი შედგება წინასიტყვაობის, საძიებელის, ანბანზე დალაგებული სტატიების და ბიბლიოგრაფიისაგან. ის უფრო თვალნათელს გახდის „ქართლის ცხოვრებაში“ მოხსენიებული გეოგრაფიული პუნქტების რეალურ სახეს და განსაზღვრავს მათ მნიშვნელობას საქართველოს ისტორია-კულტურაში. ლექსიკონში, „ქართლის ცხოვრებაში“ მოხსენიებული თითოეული ადგილ-პუნქტის შესახებ არქეოლოგიური, ისტორიულ-გეოგრაფიული, წყაროთმცოდნეობითი მონაცემებია შესული.
რესურსები ინტერნეტში
კატეგორია:ქართული ენციკლოპედიები კატეგორია:ქართული ლექსიკონები კატეგორია:ქართლის ცხოვრება
კონგოს დემოკრატიული რესპუბლიკის დროშა
აღწერა
კონგოს დემოკრატიული რესპუბლიკის დროშა არის მართკუთხა ზურმუხტისფერი ნაჭერი, რომლის მარცხენა ზედა კუთხეზე დატანილია ოქროსფერი ხუთქიმიანი ვარსკვლავი და დიაგონალზე გასდევს მეწამული ზოლი, შემოსაზღვრული ორი ვიწრო ოქროსფერი ზოლით.
ვარსკვლავი ასოცირდება ქვეყნის ნათელ მომავალთან.
გალერეა
კატეგორია:კონგოს დემოკრატიული რესპუბლიკის ეროვნული სიმბოლოები
ფალიაშვილის ქუჩის ძაღლები
„ფალიაშვილის ქუჩის ძაღლები“ — აკა მორჩილაძის მეორე რომანი. „ფალიაშვილის ქუჩის ძაღლები“ პირველად 1995 წელს გამოვიდა, 1999 წელს დაიდგა ახმეტელის თეატრში და წიგნმაც და სპექტაკლმაც დიდი პოპულარობა მოიპოვა.
შინაარსი
რომანში მოქმედება 90-იან წლებში ომ გამოვლილ თბილისში ვითარდება. მთავარი პერსონაჟი ზაზაა. მის ირგვლივ ვითარდება სიუჟეტი, რომელსაც მისი მეგობრები თუ ნაცნობები ყვებიან. რომანი ახალგაზრდა ადამიანის ტრაგედია, რომელსაც „ნიცაში უნდა“ და თანაც იცის რომ იქ მოხვედრა იმ დროში შეუძლებელია. ზაზას პირადი ტრაგედიით გამოხატულია ის სავალალო სულიერი მდგომარეობა და პესიმიზმი, რომელიც ქართველ ერში გამეფებულიყო. ამის მიუხედავად რომანი ძალიან მსუბუქადაა დაწერილი. სევდნარევი იუმორი და პერსონაჟების ჰუმანიზმი, ნაწარმოებს საკმაოდ ადვილად საკითხავს ხდის და მკითხველს ოპტიმიზმის შეგრძნებას უტოვებს. ამის მიუხედავად, ავტორი ზაზას არ ინდობს და სრულიად უწყინარ სიტუაციაში კლავს. რომანი პერსონაჟების მონათხრობების მიხედვით მრავალ ნაწილადაა დაყოფილი და მათი თვალითაა დანახული ორ ომ გამოვლილი და ახლად დამოუკიდებლობა მოპოვებული საქართველო, თბილისი.
რესურსები ინტერნეტში
კატეგორია:აკა მორჩილაძის ნაწარმოებები კატეგორია:ქართული რომანები კატეგორია:1995 წლის რომანები
ქართველოფობია
ქართველოფობია ან ქართველთმოძულეობა — ქართველების და ყოველივე ქართულის შიში. ქართველოფობი არის პიროვნება, რომელსაც ეშინია, სძულს ან არ უყვარს ქართველები, მათი კულტურა, მათი ენა, მათი ისტორია, მათი ქვეყანა და ყოველივე, რაც არის ქართული.
ლიტერატურა
კატეგორია:ფობიები კატეგორია:რასიზმი
ლაგოა-დი-დენტრუ
ლაგოა-დი-დენტრუ (Lagoa de Dentro) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 154 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ გუარაბირის შემადგენლობაში.
2010 წლის მონაცემებით, მოსახლეობა 7 370 ადამიანს შეადგენდა, მოსახლეობის სიმჭიდროვე 87.21 კმ²-ზე. ფართობი 84 508 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ლუი ფრანსუა II (კონტის პრინცი)
ლუი ფრანსუა II დე ბურბონ-კონტი (Louis François II de Bourbon-Conti; დ. 1 სექტემბერი, 1734 — გ. 13 მარტი, 1814) — ბურბონთა დინასტიის კონტის შტოს უკანასკნელი წარმომადგენელი. კონტის პრინც ლუი ფრანსუა I-ისა და ლუიზ დიანა ორლეანელის ერთადერთი ვაჟი. კონტის უკანასკნელი პრინცი 1776-1814 წლებში. გარდაიცვალა უშვილო, რის გამოც კონტის შტო შეწყდა და კონტის პრინცის თანამდებობაც გაუქმდა.
ბიოგრაფია
ლუი ფრანსუა დაიბადა 1734 წლის 1 სექტემბერს პარიზში. იგი იყო კონტის პრინც ლუი ფრანსუა I-ისა და მისი მეუღლის, ლუიზ დიანა ორლეანელის ერთადერთი ვაჟი. 1736 წელს დედამისი მშობიარობას გადაჰყვა, რა დროსაც მან მკვდარი ბავშვი გააჩინა, ამის შემდეგ კი მამამისს მეორე ცოლი აღარ შეურთავს. 1776 წელს გარდაიცვალა მამამისიც, კონტის ახალი პრინცი კი ლუი ფრანსუა II ხდება.
1759 წელს იგი ცოლად ირთავს მოდენის ჰერცოგის ასულ მარია ფორტუნატა დ'ესტეს, რომლის დაც, მარია ფელიჩიტა ცოლად პენტიევრის ჰერცოგ ლუი ჟან მარ დე ბურბონს ჰყავდა. ლუი ფრანსუასა და მარია ფორტუნატას მრავალწლიანი და ბედნიერი ქორწინება ჰქონდათ, თუმცა მათ შვილი არასდროს ჰყოლიათ.
1789 წელს საფრანგეთში სისხლისმღვრელი რევოლუცია დაიწყო, რა დროსაც არა მხოლოდ დაბალი ფენის, არამედ სამეფო ოჯახის წარმომადგენლებიც კი დაიღუპნენ. ასეთი მძიმე ვითარების გამო ფრანგი არისტოკრატების უმეტესობამ საზღვარგარეთ გაქცევით უშველა თავს. ასე მოიქცა ლუი ფრანსუაც, რომელმაც ცოლთან ერთად თავი ესპანეთის მეფე კარლ IV-ს შეაფარა. კარლმა გულთბილად მიიღო ფრანგი არისტოკრატები და ისინი ბარსელონაში დააბინავა. კონტის პრინცმა და პრინცესამ თავიანთი უკანასკნელი წლები ბარსელონაში, დევნილობაში გაატარეს და ვერ შესძლეს მშობლიურ საფრანგეთში დაბრუნებულიყვნენ. მარია ფორტუნატა 1803 წელს გარდაიცვალა, რასაც 1814 წელს ლუი ფრანსუას გარდაცვალებაც მოჰყვა. მისი გარდაცვალებით სამუდამოდ შეწყდა ბურბონთა დინასტიის კონტის შტო.
ლიტერატურა
კატეგორია:კონტის პრინცები კატეგორია:დაბადებული 1 სექტემბერი კატეგორია:დაბადებული 1734 კატეგორია:გარდაცვლილი 13 მარტი კატეგორია:გარდაცვლილი 1814 კატეგორია:ბურბონები
კონფრიდესი
კონფრიდესი  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ბახის კომარკის შემადგენლობაში. ფართობი — 40 კმ². მოსახლეობა — 261 კაცი (2020 წ.).
სქოლიო
კატეგორია:ალიკანტეს მუნიციპალიტეტები
BAFTA საუკეთესო მუსიკისთვის
'BAFTA საუკეთესო მუსიკისთვის' — ბრიტანეთის ფილმისა და სატელევიზიო ხელოვნების აკადემიის ერთ-ერთი ჯილდო. გაიცემა 1968 წლიდან.
ლაურეატები
კატეგორია:BAFTA-ს ჯილდოები
ევარიშტუ კარვალიო
ევარიშტუ კარვალიო (Evaristo Carvalho; დ. 1942) — სან-ტომელი პოლიტიკოსი.